Friesenhausen

Friesenhausen je mjesto u općini Aidhausen u okrugu Haßberge u njemačkoj saveznoj državi Bavarskoj, čije broj stanovnika iznosi otprilike 350.
lijevo|mini|Friesenhausen gledan s jugoistoka: u sredini neogotički toranj protestantske župne crkve, u pozadini Haßberge.

 Historija 
824. Godine velikaš Frieso je manastiru u Fuldi poklonio zemljište u okolini Friesenhausena. Radi se o prvom pismenom pominjanju mjesta, iako se smatra da njegova historija započinje puno ranije. U periodu od 1521. do 1940. mjestom je vladalo najmanje 7 plemićkih porodica.

 Spomenici 
Najinteresantniji spomenik malog sela je dvorac, koji je danas privatno imanje. Pored toga postoji veoma lijepa mala katolička crkva, kao i veća protestantska crkva. Do polovine 20. vijeka postojale su i dvije škole, od kojih je jedna bila katolička, a druga protestanska. U međuvremenu ne postoji ni jedna. Prije holokausta, u Friesenhausenu je postojala relativno brojna grupa Jevreja koja je imala sopstvenu sinagogu i ritualnu banju (mikvu).

 Kultura 
Friesenhausen je poznat po amaterskim pozorišnim predstavama, koje se svake godine održavaju od januara do februara. Između ostalog, postoji udruženje amaterskog pozorišta i nogometni klub.

 Reference 

 Vanjski linkovi 

 Stranica opštine Aidhausen (de)
 Stranica udruženja za istraživanje historije Jevreja u južnoj Njemačkoj (de)

Kategorija:Bavarska